**Promemorija okruglog stola liječnika obiteljske medicine 24. kongresu HUOMA -a Dubrovniku 22. travnja 2017**.

Završna točka 24. kongresa obiteljske medicine u Dubrovniku bio je okrugli stol na temu statusa obiteljskog liječnika u hrvatskom zdravstvu. Moderator okruglog stola bio je prof.sc.Rudika Gmajnić. U dobrom ozračju punom pozitivnih poruka, izražena je podrška zajedništvu obiteljskih liječnika i svih udruga obiteljske medicine. Samo pravim i kvalitetnim zajedništvom možemo promijeniti odnos naših partnera u zdravstvenoj birokraciji i u SKZ-u prema obiteljskoj medicini u Hrvatskoj.

Činjenica je da partneri još uvijek ne uvažavaju nove realite u današnjem zdravstvu iskazane u Naturalnim pokazateljima Godišnjih izvješća HZZO (na čemu HZZO-u iskreno zahvaljujemo). Argumenti iz izvješća upozoravaju da je OM značajno rasteretila SKZ, da je više nego signifikantno smanjen broj posjeta i upućivanja u SKZ, a bivša ravnteljica HZZO javno je dokazala da današnja OM pokriva preko 80 % zdravstvenih potreba pacijenata... Danas se postavlja pitanje kako rasteretiti OM?

U zanimljivoj raspravi sudjelovalo je dosta kolega, a njihova promišljanja i stavove saželi smo u slijedeće zaključke:

* **Obavezna specijalizacija** za sve nove liječnike u obiteljskoj medicini, što je i poruka EK. „Primarni“ liječnik ne može kvalitetno pokrititi današnji opseg i kvalitetu posla u OM. Specijalizacija OM mora ići dalje ravnopravno, bez posebnog pravilnika za OM
* .Poticati kolege da što više objavljuju svoje stručne i znanstvene radove te nastaviti izdavanje našeg časopisa HUOM a Medicina Familiaris Croatica
* **Potrebno je ujednačiti uvjete rada** za sve obiteljske liječnike bez obzira jesu li u DZ ili koncesiji, u ruralnom području ili u gradu.
* **Nužna je kontinuirana edukacija** čiji će nositelj biti opet LOM. Za to imamo više nego kvalitetne resurse, što jasno pokazuju i stručni skupovi u organizaciji svih naših udruga.

* **Suradnja i kordinacija svih udruga i društava** OM neophodna je u zajedničkom cilju – poboljšanja statusa i uvjeta rada obiteljskih liječnika u Hrvatskoj. Još jednom su podržani zaključci potpisani od svih udruga PZZ na kongresu "Futur Z" u Opatiji (ispod u prilogu).

***Predstavnici svih udruga u PZZ-u na kongresu "Futur Z" u Opatiji  24.-26.11.2016 konsensusom donjeli su sljedeće zaključke:***

*1. omogučiti odlazak u koncesiju svima koji to žele, a zadovoljavju uvjete.*

*2. uvesti strukturirani naćin plaćanja  svih zdrastvenih radnika u suglasju sa djelatnostima  kroz  fiksni i varijabilni dio plaće ( uvođenje KPI QI)*

*3. potrebno hitno raspisati specijalizaciju za 200 novih liječnika koje se namjerava zaposliti u obiteljskoj medicini, uz daljnje kontinuirano raspisivanje specijalizacije iz obiteljske medicine  koja mora postati nužna  za samostalni rad, neovisno radi li se o koncesionaru ili djelatniku doma zdravlja*

*4. doktori obiteljske medicine prihvaćaju dežurstva uz uvjet  zadovoljavanja minimalno- tehničkih  uvjeta za obavljanje profesije u sigurnom okruženju za pacijenta i zdravstvene radnike*

*5.osigurati kontinuitet postojećih ordinacija - kontinuitet zdravstvene zaštite opredjeljenih osiguranika kroz obiteljski i holistički pristup imperativ je kvalitetne i održive obiteljske medicine. Zatvaranje i rasformiranje dugogodišnjih  ordinacija odlaskom  liječnika u mirovinu, u doba manjka liječnika i opreme u PZZ čini se velika šteta sustavu javnog zdravstva*

*6. obaveza lokalnih samouprava* *u participiranju sufinanciranja PZZ ( poštivanje ustavnih i zakonskih načela).*